**«Құлыншақ» ересек тобының ұйымдастырылған ашық оқу қызметінің технологиялық картасы**

**Күні:** 05.11.2021ж.

**Білім беру саласы**: Таным

**Бөлімі:** Жаратылыстану

**Тақырыбы:** Күз сыйы

**Мақсаты:** Күз мезгіліндегітабиғаттағы өзгерістер туралы балалардың түсініктерін қалыптасыру. Жемістермен көкөністерді ажырата білуге үйрету. Адамдардың күзгі еңбегі туралы түсінік беру. Өсімдіктерді күтіп-баптауға және табиғатқа қамқорлықпен қарауға тәрбиелеу.

**Қажетті құрал-жабдықтар, көрнекіліктер:** слайд, жемістер мен көкөністердің суреті, дидактикалық ойындар, үлестірмелі тапсырма.

**Блингвальды компонент:** Күз**-**осень, жеміс**-**фрукты, көкөніс**-**овущи.

|  |  |  |
| --- | --- | --- |
| **Әрекет**  **кезеңдері** | **Тәрбиешінің әрекеті** | **Балалардың**  **әрекеті** |
| **Мотивациялық-қозғаушылық** | **Шаттық шеңбері:**  Табиғат біздің анамыз,  Табиғатқа баламыз.  Иіліп сәлем береміз,  Біз әдепті баламыз. | Жылулық шеңберіне жиналып, тәрбиешімен бірге қайталайды.  Қимыл арқылы жасайды. |
| **Ұйымдастыру-**  **Іздестіру** | **Педагог балаларға жұмбақ жасырады.**  Көк майсалы көрікті, алқаптағы көп егін, Бұл күндері киіпті, сары жібек көйлегін. *(Күз мезгілі)*  Дұрыс айтасыңдар балалар, жұмбақтың жауабы күз мезгілі екен.  **-**Балалар, қазір жылдың қай мезгілі?  -Күз мезгілінде табиғатта қандай өзгерістер болады?  - Күз мезгілінде жапырақтар сары, қызыл түске боялады. Күн суытып, жаңбыр көп жауады. Құстар жылы жаққа ұшып кетеді. Күз мезгілінде барлық жемістер мен жидектер, көкөністер, бидай пісіп жетіледі. Егілген бір дән-мың дән болып қайтады. Сондықтанда «Күз –молшылық, береке» деп атайды.  –Балалар, жақында біздер қандай мерекені тойладық?  –Алтын күз мерекесінде күз мезгілі туралы тақпақ айтыңдар. Қане кім маған күз туралы тақпақ айтып береді?  **Айымжан:**  Қамба толды астыққа  Алғыс саған алтын күз.  Бір уыс дән шаштық та,  Қап - қап қауын алдық біз.  **Нұрайша:**  Күздің қазан айында, Алма, алмұрт піседі. Жапырақтар сарғайып, Сыбдыр - сыбдыр түседі.  –Балалар тақтаға назар аударайықшы. Не көріп тұрсыңдар? Балалар, жемістер ағашта яғни бақта өседі. Ал, көкөністер бақшада яғни жерде өседі екен. Көкөністерді көктем мезгілінде егеді, сосын оған су құйып, арам шөптерін тазалап күтім жасау керек. Сонда біз мол өнім алады екенбіз. Жемістерден кампот, жасалады. Ал, көкөністерден салат, қыс мезгіне арнап банкадағы салаттар және тамақтар жасалады.  Суретке назар аударайықшы. Бұл суретте сәбіз, картоп, қызылша, қырықжапырақ ағашта өсіп тұр. Ал жерде алма, алмұрт, өрік өсіп тұр. Балалар осы сурет дұрыспа? Ия, балалар, суретте суретші қателескен екен, жемістер ағашта, ал көкөністер жерде өседі екен.  **Дидактикалық ойын:** «Артығын тап»  **Шарты:** Балалар суретке қарап, артық көкөністі немесе жемісті табуы керек.  **Сергіту сәті:**  Тербеледі ағаштар,  Алдымнан жел еседі,  Кіп-кішкентай ағаштар,  Су қуйғанда өседі.  **Дидактикалық ойын:** «Қайсысы көп?»  **Шарты:** Суреттегі көкөністер мен жемістерді санап, қайсысы көп, қайсысы аз екенін атау.  **Тапсырма:** «Көкөністерді пішініне қарай орналастыр»  **Шарты:** Балаларға тапсырма таратылып беріледі. Балалар көкөністерді ұқсас пішіндермен сызық арқылы қосу керек. | Балалар жұмбақтарды мұқият тыңдап, шешімін табуға тырысады.  –Қазір күз мезгілі.  –Күн суытады, жапырақтар сарғайып жерге түседі, жемістер мен көкөністер піседі.  Педагогті тыңдайды.  –Алтын кұз мерекесін тойладық  Педагогті тыңдайды.  -Дұрыс емес жемістер ағашта, көкөністер бақшада өседі.  Ойынға белсенді қатысады.  Сергіту сәтін орындайды.  Балалар қайсы жеміс көп, қайсы көкөніс аз екенін айтады.  Тапсырманы орындайды. |
| **Рефлексивті-**  **түзетушілік** | **Қорытындылау**  –Балалар Атаның сендерге айтатыны бар екен. Видеоға назар аударайықшы.  –Ата Ая мен Әлиге не айтты?  –Ая мен Әли бақта не жинады?  –Жемістердің құрамында нелер бар екен?  –Жемістерді қалай деу керек екен? | -Ағаштарға кұтім жасау керек екенін, ағашты жүлмау керектігін айтты.  -Жеміс жинады.  -Дәрумендер бар.  -Жуып жеу керек. |

**Күтілетін нәтиже:**

**Нені білуі керек:**Күз мезгілінің ерекшеліктерін атай білуді.

**Нені игереді:**Дидактикалық ойындар ойнап, жұмбақтар шешеді.

**Нені біледі:** Жемістер мен көкөністерді ажыратады.

**Тексерілді:** Омарова К.Т